
PATVIRTINTA
Šakių rajono savivaldybės administracijos 
direktoriaus 2018 m. kovo    d.
įsakymu Nr. AT-

  
RAJONO SAVIVALDYBĖS ADMINISTRACIJOS ŠVIETIMO, SPORTO IR JAUNIMO REIKALŲ SKYRIAUS SPECIALISTO PAREIGYBĖS APRAŠYMAS


I SKYRIUS
PAREIGYBĖ
  
[bookmark: _GoBack] 	1. Rajono savivaldybės administracijos Švietimo, sporto ir jaunimo reikalų skyriaus (toliau – skyriaus) specialisto (toliau – specialistas) pareigybė yra priskiriama specialistų pareigybių grupei.
	2. Pareigybės lygis – B.
	3. Pareigybės paskirtis - pareigybė reikalinga darbui su įvairių dokumentų paruošimu, posėdžių protokolavimu, raštvedybos  vedimu, archyvinių bylų sudarymu, mokinių teisės į socialinę paramą nustatymui. 
	4. Pareigybės pavaldumas – specialistas tiesiogiai pavaldus skyriaus vedėjui.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialiuosius reikalavimus:
5.1. turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 metų;
5.2. būti susipažinusiam su Lietuvos Respublikos įstatymais, Vyriausybės nutarimais, kitais teisės  aktais, reglamentuojančiais vietos savivaldos institucijų veiklą;
5.3. gerai žinoti  dokumentų rengimo, dokumentų tvarkymo ir apskaitos taisykles;
5.4. išmanyti tarnybinio protokolo reikalavimus, dalykinio bendravimo taisykles;
5.5. mokėti dirbti kompiuteriu  (Microsoft Office programų paketu).


III SKYRIUS
ŠIAS PAREIGAS EINANČIO DARBUOTOJO  FUNKCIJOS

           6. Šias pareigas einantis darbuotojas vykdo šias funkcijas:
           6.1. registruoja gautus  ir siunčiamus raštus Dokumentų valdymo sistemoje;
           6.2. pildo skyriaus darbuotojų  darbo laiko apskaitos žiniaraščius;
           6.3. sudaro skyriaus dokumentacijos planą ir  apyrašus;
           6.4. pagal patvirtintą dokumentacijos planą formuoja skyriaus dokumentų bylas;
           6.5. priima iš rajono švietimo įstaigų dokumentacijos planus, dokumentų registrų sąrašus ir pateikia suderinti administracijos direktoriui;
           6.6. rengia skyriaus pavaldume esančio turto nurašymo ir likvidavimo aktus;
           6.7. priima iš vežėjų nemokamo mokinių pavėžėjimo bilietų šakneles  ir  jas archyvuoja;
           6.8. dalyvauja Vaiko gerovės, mokinių premijų už valstybinių brandos egzaminų rezultatus svarstymo komisijų bei darbo grupės nenumatytiems mokinių vežiojimo atvejams nagrinėti posėdžiuose, juos protokoluoja, įformina protokolus bei juos pasirašo;
           6.9. priima iš seniūnijų socialinių darbuotojų reikalingus dokumentus socialinei paramai mokiniams gauti;
           6.10. formuoja asmens, besikreipiančio dėl socialinės paramos mokiniams, bylą;
           6.11. SPIS sistemoje suveda duomenis, reikalingus nustatant mokinių teisę į socialinę paramą;
           6.12. spausdina išvadas apie mokinių teisę į socialinę paramą;
           6.13. formuoja sprendimus skirti/neskirti socialinę paramą mokiniams ir juos teikia švietimo įstaigoms; 
           6.14. esant būtinumui, vykdo kitus skyriaus vedėjo nurodymus bei užduotis, kurios yra priskirtos skyriaus kompetencijai.


IV SKYRIUS
ATSAKOMYBĖ

7. Šias pareigas vykdantis darbuotojas atsako:
7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų ir pareigų tinkamą vykdymą ir pavestų užduočių atlikimą laiku;
7.2. už netinkamą pareigų vykdymą įstatymų numatyta tvarka. 
_______________________________________________

Susipažinau 

